Дзякуючы дэталёва прадуманаму сцэнарыю вядучыя і гледачы зрабілі экскурс у мінулае населенага пункта. Паселішча вядома з ХІХ стагоддзя як уласнасць магнатаў Вітгенштэйнаў. У 1897 годзе ўвайшло ў склад Новадарожскай воласці Бабруйскага павета. Звярнуліся і да гісторыі мясцовага сельгаспрадпрыемства, узнавілі ў памяці асноўныя перыяды яго развіцця і лепшых калгаснікаў. Намеснік старшыні па ідэалагічнай рабоце СВК “Калгас “Каўгарскі” Святлана Міхадзюк уручыла падарункі былым працаўнікам Надзеі Васільеўне Пухоўскай, Анастасіі Антонаўне Мельнік, Анастасіі Мікалаеўне Салосе, Марыі Сцяпанаўне Мельнік, Марыі Андрэеўне Кірдун, Рыгору Дзмітрыевічу Кірдуну і Марыі Барысаўне Мельнік. Былі адзначаны і цяперашнія аграрыі і жывёлаводы.